Lesole la Roma le ne le ke ke la ea ntoeng le sa roala lieta tsa ntoa. Lieta tsa masole e ne e le lieta tse butsoeng, tse etselitsoeng lisoli tse tharo tsa letlalo, kahoo li ne li le thata. Empa li ne li boetse li tsamaisa hamonate li bile li thusa lesole hore le se ke la thella. Joalokaha lieta tsa lesole la Roma li ne li le thusa hore le atlehe ntoeng, maoto a rona a roala lihlomo tsa litaba tse molemo tsa khotso. (Esa. 52:7; Bar. 10:​15) Ho ntse ho le joalo, re lokela ho ba sebete e le hore re bue le batho ka Bibele ha monyetla o hlaha. Mor’abo rona Bo ea lilemo li 20 o re: “Ke ne ke tšaba ho bua ka Bibele le bana bao ke kenang le bona ka tlelaseng. Ke ne ke soabela ho bua le bona ka eona. Empa ha ke hetla morao, kea ipotsa hore na ke ne ke soabisoa ke’ng. Hona joale ke thabela ho bua le lithaka tsa ka ka Bibele.” Bacha ba bangata ba Bakreste ba re ba nolofalloa ho bua le batho ka Bibele haeba ba itokisitse hantle. w18.05 29 ¶9-11